  Майя Бывальцева Удмуртилэн кивалтэтэзлэн тӧроез Виктор Савельев сюресъёсты пыдын выжон интыосты югдытон бордын ужаны косӥз. 9-тӥ южтолэзе сыӵе куронэн вазиськиз со сюрес вылын кышкыттэмлыкез радъянъя элькун кивалтэт бордын ужась ӧрилэн кенешоназ, ивортэ улосвыл тӧролэн но кивалтэтлэн пресс-службазы. Кун автоинспекциын ивортэмзыя, 2015-тӥ арын сюресъёс вылын кылдэм 40 процентлэсь унояз шудтэм учыръёсы пыдын ветлӥсьёс шедизы. Кызьы ивортӥз Удмуртиысь Кунпуш ужъёсъя министерствоысь ГИБДД-лэн управлениезлэн кивалтӥсез Александр Коробейников, пыдын выжон интыосты радъянъя выль куронъёс юнматэмын. Соосъя школаос дорын ватсаса сюрес пусъёс, кенеръёс но юри лэсьтэм вогыриос луыны кулэ. Озьы ик нимысьтыз саклык висъяно гуртъёсысь но отчы пырон азьысь сюресъёсты югдытонлы. Та дыре элькунын  сюресэз пыдын выжон интыос 10 процентэз гинэ кулэезъя югдытэмын. Премьер-министрлэн верамезъя, та ужпумез ГИБДД, Транспортъя но сюрес возёсъя министерство муниципалитетъёсын ӵош сэрттыны-пертчыны кулэ. Та ласянь адӟем карымон Пичи Пурга ёрос. Одӥгез переход муниципал кылдытэтлэн коньдэтэз чотын югдытэмын. Тегъёс: ГИБДД Удмуртия сюресъёс  